Zimné obdobie so sebou prináša nevyhnutné kúsky oblečenia, ktoré chtiac – nechtiac nosíme. Jedným z nich je pánsky šál. Páni si iste lámu hlavu nad tým, ako taký šál správne uviazať. Nasledujúce riadky inštruktážne vám určite poradia.
Najčastejší variant ako uviazať pánsky šál
Prehnite šál napoly. Do záhybu, ktorý vznikol, prevlečte voľné konce šálu a utiahnite. Ide o klasické viazanie šálu.
Ďalšie dva úplne jednoduché a klasické spôsoby, ako uviazať pánsky šál nájdete v inštruktážnom videu č. 1.
Klasický uzol
Prehoďte šál zozadu na šiju. Vpredu ho vycentrujte, tak aby ste v každej ruke držali rovnako dlhú časť. Potom uviažte klasický uzol, ktorý podľa vášho vkusu a potreby trochu dotiahnite, alebo nechajte voľnejšie plávať.
Obalený krk
Ak je príliš tuhá zima a chcete mať krk v teple, potom si starostlivo uviažte šál. Prehoďte šál zozadu na šiju, vycentrujte ho tak, aby ste na oboch stranách mali rovnako dlhú časť.
Jednu časť šálu okolo krku ešte raz omotajte. Kratší koniec, ktorý vám vpredu vznikne, schovajte pod obmotanú časť šálu na krku. To isté urobte s druhým koncom šálu. Viac vám napovie inštruktážne video č.2.
Vynikajúci, ojedinelý, ale trochu zložitejší spôsob ako uviazať šál nájdete v inštruktážnom videu č. 3.